|  |
| --- |
| http://10.0.0.1/images/DocFlow/Emblem.jpg **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՆԱՁՈՐ ՀԱՄԱՅՆՔԻ ՂԵԿԱՎԱՐ գիծ**  Հայաստանի Հանրապետության Լոռու մարզի Վանաձոր համայնք Ք. Վանաձոր, Տիգրան Մեծի 22, Ֆաքս 0322 22250, Հեռ. 060 650044, 060 650040 vanadzor.lori@mta.gov.am, info@vanadzor.am |

**Ո Ր Ո Շ ՈՒ Մ**20 փետրվարի 2019 թվականի   N 352

ՄԿՐՏԻՉ ՍԵՅՐԱՆԻ ԳՐԻԳՈՐՅԱՆԻՑ ՀԱՍԱՐԱԿԱԿԱՆ ՆՇԱՆԱԿՈՒԹՅԱՆ ՇԻՆՈՒԹՅԱՆ ԳՈՒՅՔԱՀԱՐԿԻ ԵՎ ՀՈՂԻ ՀԱՐԿԻ ԳՈՒՄԱՐԻ ԳԱՆՁՄԱՆ ՄԱՍԻՆ

**1. Վարչական ակտի նկարագրական մաս.**

Մկրտիչ Գրիգորյանը հանդիսանալով գույքահարկ և հողի հարկ վճարող սուբյեկտ, «Գույքահարկի մասին» և «Հողի հարկի մասին» ՀՀ օրենքներով սահմանված կարգով չի կատարել հասարակական նշանակության շինության գույքահարկի և հողի հարկի գումարները վճարելու իր պարտավորությունը, ինչի հիման վրա 2019 թվականի հունվարի 30-ին «Վարչարարության հիմունքների և վարչական վարույթի մասին» ՀՀ օրենքի 30-րդ հոդվածի 1-ին մասի «բ» կետի հիմքով Վանաձորի համայնքապետարանի աշխատակազմում հարուցվել է վարչական վարույթ՝ հասարակական նշանակության շինության գույքահարկի և հողի հարկի չվճարված գումարների գանձման հարցի քննության նպատակով:

«Վարչարարության հիմունքների և վարչական վարույթի մասին» Հայաստանի Հանրապետության օրենքով սահմանված կարգով հարուցված և իրականացված վարչական վարույթի ընթացքում գործի փաստական հանգամանքների բազմակողմանի, լրիվ և օբյեկտիվ քննության արդյունքում, բացահայտելով գործի բոլոր հանգամանքները, վարչական մարմինը հաստատված է համարում հետևյալը.

Համաձայն Վանաձորի համայնքապետարանի աշխատակազմի եկամուտների հավաքագրման, գույքի կառավարման և գովազդի բաժնի կողմից տրված տեղեկանքի ք. Վանաձոր, Իսահակյան 1 նրբանցք 7/28 հասցեի բնակիչ Մկրտիչ Գրիգորյան սեփականության իրավունքով պատկանող ք. Վանաձոր, Իսահակյան 1 նրբանցք 8/1 հասցեի հասարակական նշանակության շինությունը հանդիսանում է «Գույքահարկի մասին» ՀՀ օրենքի 4-րդ հոդվածի հիմքով հարկվող օբյեկտ:

Հասարակական նշանակության շինության գույքահարկի համար վճարման ենթակա գումարը 29.01.2019 թվականի դրությամբ կազմում է 36997 ՀՀ դրամ, որից տույժ` 9513 ՀՀ դրամ:

Մկրտիչ Գրիգորյանը «Հողի հարկի մասին» ՀՀ օրենքով սահմանված կարգով չի կատարել նաև հողի հարկ վճարելու իր պարտավորությունը: Նույն օրենքի 1-ին հոդվածի համաձայն` հողի հարկ վճարողներ են հանդիսանում հողի սեփականատերերը, պետական սեփականություն հանդիսացող հողի մշտական օգտագործողները: Օրենքի 16-րդ հոդվածի համաձայն` հողի հարկի գումարը համայնքի վարչական սահմաններում գտնվող հողամասերի համար վճարվում է հարկվող օբյեկտի գտնվելու համայնքի բյուջե:    
Հողի հարկային պարտավորությունների գծով Մկրտիչ Գրիգորյանի պարտքը կազմում է 1791 ՀՀ դրամ, որից տույժ` 551 ՀՀ դրամ:

Հասարակական նշանակության շինության գույքահարկի գծով պարտքն առաջացել է 2015-2018թթ. և հողի հարկի գծով` 2011-2018թթ. ընկած ժամանակահատվածում վճարումներ չկատարելու արդյունքում, որի ընդհանուր գումարը կազմում է 38788 ՀՀ դրամ:

2019 հունվարի 30-ին «Վարչարարության հիմունքների և վարչական վարույթի մասին» ՀՀ օրենքի 30-րդ հոդվածի 1-ին մասի «բ» կետի հիմքով Վանաձորի համայնքապետարանում հարուցված վարչական վարույթի հիման վրա 2019 թվականի փետրվարի 13-ին հրավիրվել են վարչական վարույթի լսումներ, որին մասնակցելու նպատակով պատշաճ ծանուցվել և չէր ներկայացել Մկրտիչ Գրիգորյանը:

Վարչական վարույթի լսումներն իրականացվել են պատշաճ ծանուցված Մկրտիչ Գրիգորյանի բացակայությամբ:

**2. Վարչական ակտի պատճառաբանական մաս.**

ՀՀ Սահմանադրության 60-րդ հոդվածի 8-րդ մասի համաձայն` յուրաքանչյուր ոք պարտավոր է մուծել օրենքին համապատասխան սահմանված հարկեր, տուրքեր, կատարել պետական կամ համայնքային բյուջե մուտքագրվող պարտադիր այլ վճարումներ:

ՀՀ հարկային օրենսգրքի 401-րդ հոդվածի 1-ին մասի համաձայն` հարկի վճարումը սահմանված ժամկետներից ուշացնելու դեպքում ժամկետանց յուրաքանչյուր օրվա համար հարկ վճարողը կամ հարկային գործակալը վճարում է տույժ` 0.075 տոկոսի չափով:

Ելնելով վերոգրյալից և ղեկավարվելով «Գույքահարկի  մասին» ՀՀ օրենքի 4-րդ հոդվածով, «Հողի հարկի մասին» ՀՀ օրենքի 1-ին, 16-րդ հոդվածներով, ՀՀ հարկային օրենսգրքի 401-րդ հոդվածի 1-ին մասով, «Վարչարարության հիմունքների և վարչական վարույթի մասին» ՀՀ օրենքի 30-րդ, 34-րդ, 53-րդ, 58-60-րդ հոդվածներով, «Տեղական ինքնակառավարման մասին» ՀՀ օրենքի 38-րդ հոդվածի 1-ին մասի 4-րդ կետերով՝***որոշում եմ.***

**3. Վարչական ակտի եզրափակիչ մաս.**

1. Մկրտիչ Սեյրանի Գրիգորյանից հօգուտ Վանաձոր համայնքի բյուջեի գանձել 36997 ՀՀ դրամ, որպես հասարակական նշանակության շինության գույքահարկի համար վճարման ենթակա գումար, որից պարտավորությունը չկատարելու արդյունքում հաշվարկված տույժ` 9513 ՀՀ դրամ, հողի հարկի չվճարված պարտքի գումար` 1791 ՀՀ դրամ, որից տույժ`551 ՀՀ դրամ, ընդամենը՝ 38788 ՀՀ դրամ:    
2. Սույն որոշումն ուժի մեջ է մտնում վարչական ակտի հասցեատիրոջն իրազեկելուն հաջորդող օրվանից:   
3. Որոշումը կարող է բողոքարկվել ուժի մեջ մտնելուց հետո Վանաձոր համայնքի ղեկավարին կամ դատական կարգով` Հայաստանի Հանրապետության վարչական դատարան` երկամսյա ժամկետում։    
4. Սույն որոշման պահանջները չկատարելու դեպքում «Վարչարարության հիմունքների և վարչական վարույթի մասին» ՀՀ օրենքի 88-րդ հոդվածով սահմանված կարգով այն ենթակա է հարկադիր կատարման` ՀՀ ԱՆ Հարկադիր կատարման ծառայության միջոցով` անբողոքարկելի դառնալուց հետո եռամսյա ժամկետում:

ՀԱՄԱՅՆՔԻ ՂԵԿԱՎԱՐ`   [ՄԱՄԻԿՈՆ ԱՍԼԱՆՅԱՆ](http://10.0.0.1/Pages/DocFlow/DFRedirect.aspx?id=2503&to=employee)

*Ճիշտ է՝*

ԱՇԽԱՏԱԿԱԶՄԻ

ՔԱՐՏՈՒՂԱՐԻ ՊԱՇՏՈՆԱԿԱՏԱՐ Ա.ՕՀԱՆՅԱՆ